‘PJW’ชี้ปีนี้ กำไรโต20%ปันผล10สต.
ปัญจวัฒนาฯ แย้มปีนี้รายได้กำไรโต 20% คุยหุ้นวิ่งจากพื้นฐาน ปันผล 10 สต.ตามลือ
7 มี.ค. 2555

ปัญจวัฒนาฯ แย้มปีนี้รายได้กำไรโต 20% คุยหุ้นวิ่งจากพื้นฐาน ปันผล 10 สต.ตามลือ
นายสาธิต เหมมณฑารพ กรรมการผู้จัดการ บริษัท ปัญจวัฒนาพลาสติก (PJW) กล่าวถึงราคาหุ้นที่ปรับตัวเพิ่มขึ้นอย่างมาก ว่า ข่าวการประกาศจ่ายเงินปันผลไม่น่าจะใช้เหตุผลหลัก เพราะเป็นปัจจัยที่นักลงทุนรับรู้มาตั้งแต่บริษัทเดินสายให้ข้อมูลก่อนเข้าจดทะเบียนในตลาดหุ้นว่า บริษัทมีการจ่ายเงินปันผลทุกปี และอัตราที่ประกาศจ่าย 0.10 บาท/ หุ้นนั้น เมื่อเทียบกับราคาที่ปรับตัวเพิ่มขึ้นนั้นมีความแตกต่างกันสูงมาก 
ดังนั้น ประเมินว่าสาเหตุน่าจะเกิดจากนักลงทุนมองปัจจัยพื้นฐานยังสามารถขยายตัวได้อีกมากกว่า เพราะปีนี้ตั้งเป้าจะมีการขยายตัวในแง่ของกำไรและรายได้อีกประมาณ 20% 
“ปีนี้เราโตจากยอดขายบรรจุภัณฑ์กับลูกค้ารายเดิม โดยคาดว่าตลาดบรรจุภัณฑ์จะโต 10% ส่วนตลาดต่างประเทศปีนี้จะโฟกัสที่จีน ซึ่งเรามีโรงงานผลิตและจำหน่ายผลิตภัณฑ์น้ำมันหล่อลื่นที่จีน 1 แห่ง กำลังการผลิต 1000 ตัน/ปี 
ด้านคณะกรรมการบริษัทฯ มีมติจ่ายเงินปันผลหุ้นละ 0.10 บาท ตรงตามกระแสข่าว ให้กับผู้ถือหุ้นที่มีชื่อในทะเบียนวันที่ 11 พ.ค. กำหนดจ่ายเงินวันที่ 21 พ.ค. 2555